als_Latn dik_Latn sag_Latn
Beyonce jem
Nora Istrefi po shijon suksesin e këngës “Baby jem”, por po akuzohet se ka kopjuar fustanin e Beyonce.
Politiko
E Diel, 15 Qershor 2014 | 21:26
0 Komente.
Nora Istrefi ktheu koka në tapetin e kuq të Videofest (13 Qershor), me fustanin e saj dandellë dhe tyl të tejdukshëm, ku sërish luajti me iluzionin optik “Me apo pa të mbathura?” që nisi në “Kënga Magjike 2013”.
Por, një nga artistet më seksi në estradën shqiptare nuk do t’i shpëtonte as këtë radhë akuzave se ajo ka vjedhur modelin e fustanit të bardhë, nga i njëjti që Beyonce ka veshur këtë vit në tapetin e kuq të Grammy Awards.
Dizajneri i fustanit të Beyonce-s mban emrin e Michael Costello-s dhe ndryshe nga fustani i Norës, dandellat mbulojnë më shumë pjesët delikate. Këngëtarja nga Kosova ka qenë më e guximshme, sidomos në zonën e vitheve, ku nuk dallohet në asnjë vend ndonjë shenjë rripi të mbathurash.
Nora shumë shpesh akuzohet se “kopjon” veshje nga artistë të mëdhenj botërorë . Në një intervistë, Nora është shprehur kështu ndaj kë tyre akuzave:
“Të them të drejtën, unë jam shumë e ndikuar nga këngëtarë amerikanë. Më pëlqejnë, më frymëzojnë, pikë së pari në muzikë. Nuk marr asnjëherë si referim këngëtarë të Ballkanit; nuk më interesojnë as serbët dhe as bullgarët. Dua ata që kanë krijuar biznesin e muzikës, ata që promovojnë trende edhe pse siç themi ne në Kosovë, janë peshq shumë të mëdhenj për tregun tonë të vogël. Më mirë të të krahasojnë me një divë, sesa me këngëtaret e rëndomta të Ballkanit. Mediat duhet të gëzohen që ka artistë që përcjellin trendet e botës.
Edhe pse fustani ka ngjashmëri të madhe me të Beyonces, duhet theksuar fakti që shumë pak këngëtare shqiptare mund ta mbajnë aq mirë në trup një fustan “aq të rrezikshëm” sa e mban Nora Istrefi, e cila kohët e fundit po shijon suksesin në maksimum, me hite njëri pas tjetrit. Në klipin e saj më të fundit, “Baby jem”, ajo shfaqet në formë perfekte me të brendshme dhe nudo, duke shkaktuar zhurmë jo vetëm në mediat shqiptare, por edhe ato serbe
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn